**Ministru kabineta noteikumu projekta** **„Grozījumi Ministru kabineta 2007.gada 13.februāra noteikumos Nr.105 „**Kārtība, kādā interaktīvo azartspēļu un izložu organizētājs iesniedz paziņojumu par pārskata ceturksni**”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Azartspēļu un izložu likuma 53.panta sestā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Azartspēļu un izložu likuma 53.panta sestā daļa nosaka, ka interaktīvo spēļu organizētājs un totalizatora vai derību organizētājs, kas pieņem likmes ar elektronisko sakaru pakalpojumu starpniecību, ne vēlāk kā 15 dienas pēc pārskata ceturkšņa beigām Ministru kabineta noteiktajā kārtībā iesniedz Valsts ieņēmumu dienestam un Izložu un azartspēļu uzraudzības inspekcijai paziņojumu par pārskata ceturksnī iemaksāto likmju kopsummu un izmaksāto laimestu kopsummu, kā arī kredītiestādes izziņu par pārskata ceturksnī savstarpējos norēķinos ar spēlētājiem izmantotajā kontā veiktajiem darījumiem. Azartspēļu un izložu likuma 80.panta septītā daļa nosaka, ka izlozes organizētājs, kas pārdod biļetes ar elektronisko sakaru pakalpojumu starpniecību, ne vēlāk kā 15 dienas pēc pārskata ceturkšņa beigām šā likuma 53.panta sestajā daļā noteiktajā kārtībā iesniedz Valsts ieņēmumu dienestam un Izložu un azartspēļu uzraudzības inspekcijai paziņojumu par pārskata ceturksnī iemaksāto likmju kopsummu un izmaksāto laimestu kopsummu, kā arī kredītiestādes izziņu par pārskata ceturksnī savstarpējos norēķinos ar dalībniekiem izmantotajā kontā veiktajiem darījumiem.Saskaņā ar Azartspēļu un izložu likuma 44.panta pirmo daļu ar elektronisko sakaru pakalpojumu starpniecību ir atļauts organizēt spēļu automātu spēles, ruletes (cilindriskās spēles), kāršu spēles, kauliņu spēles, bingo, totalizatoru, derības (turpmāk arī – inter­aktīvās azartspēles) un veiksmes spēles pa tālruni.Ņemot vērā, ka Latvijā licencētiem azartspēļu organizētājiem interaktīvajā vidē ir atļauts organizēt visus interaktīvo azartspēļu veidus, t.i., spēļu automātu spēles, ruletes (cilindriskās spēles), kāršu spēles, kauliņu spēles, bingo, totalizatoru, derības, tāpēc nepieciešams precizēt paziņojuma veidlapu, norādot tajā visu interaktīvo azartspēļu veidu nosaukumus.Pašreizējā paziņošanas kārtība paredz divus dažādus paziņojuma veidlapu veidus – 1.pielikums, kas iesniedzams par interaktīvām azartspēlēm, izņemot totalizatoru un derības, un 3.pielikums, paziņojums par interaktīvo totalizatoru un derībām. Noteikumu projektā tiek apvienots 1.pielikums un 3.pielikums vienā pielikumā, kurā būs iespējams norādīt pārskata ceturkšņa attiecīgajā mēnesī un pārskata ceturksnī iemaksāto likmju kopsummu un izmaksāto laimestu kopsummu par visu interaktīvo azartspēļu veidiem. Pielikumā paredzēts atsevišķi norādīt azartspēļu organizētāja ieņēmumus no šādiem interaktīvo azartspēļu veidiem:1) spēļu automātu spēlēm, ruletēm (cilindriskām spēlēm), kāršu spēlēm (izņemot kāršu spēles starp spēlētājiem), kauliņu spēlēm, bingo;2) totalizatoru un derībām;3) kāršu spēlēm starp spēlētājiem. Latvijā licencētiem azartspēļu organizētājiem interaktīvajā vidē ir atļauts organizēt kāršu spēles. Viens no interaktīvajā vidē organizētajiem kāršu spēļu veidiem, kurus paziņojumā ir paredzēts norādīt atsevišķi, ir kāršu spēles starp spēlētājiem. Organizējot kāršu spēli starp spēlētājiem, azartspēļu organizētājs nodrošina spēlētājiem iespēju piedalīties šādā kāršu spēlē un spēlēt vienam pret otru. Saskaņā ar Ministru kabineta 2014.gada 25.februāra noteikumu Nr.111 „Grozījums Ministru kabineta 2006.gada 19.decembra noteikumos Nr.1043 „Azartspēļu un izložu organizācijas vienotā grāmatvedības uzskaites kārtība””, kas stājās spēkā 2014.gada 1.martā, 1.punktu noteikumu 69.punkts tika izteikts jaunā redakcijā, nosakot, ka ieņēmumi no azartspēļu organizēšanas, izmantojot elektronisko sakaru pakalpojumus, ir:69.1. iemaksāto un pieņemto dalības maksas likmju kopsumma, no kuras atskaitīti azartspēļu organizētāja izmaksātie laimesti;69.2. komisijas maksa, ko saskaņā ar azartspēles noteikumiem azartspēļu organizētājs saņēmis par kāršu spēli starp spēlētājiem un ko apstiprina kredītiestādes konta izraksts.Tādējādi kāršu spēles starp spēlētājiem no citiem interaktīvajā vidē organizētajiem azartspēļu veidiem, tai skaitā no citām kāršu spēlēm, atšķiras ar to, ka azartspēļu organizētāja ieņēmumus no kāršu spēlēm starp spēlētājiem veido saņemtā komisijas maksa.Tā kā kāršu spēļu veidam – kāršu spēlēm starp spēlētājiem azartspēļu organizētāja ieņēmumi ir saņemtā komisijas maksa, tad, lai interaktīvo azartspēļu organizētājs paziņojuma veidlapu varētu korekti aizpildīt, paziņojuma veidlapā nepieciešams paredzēt interaktīvo azartspēļu organizētājam iespēju norādīt komisijas maksu summu, kuru azartspēļu organizētājs saņēmis no interaktīvā vidē organizētajām kāršu spēlēm starp spēlētājiem. Ar noteikumu projektu ir paredzēts pilnveidot šobrīd spēkā esošajos Ministru kabineta 2007.gada 13.februāra noteikumos Nr.105 „Kārtība, kādā interaktīvo azartspēļu un izložu organizētājs iesniedz paziņojumu par pārskata ceturksni” noteikto paziņojumu iesniegšanas kārtību un samazināt iesniedzamo paziņojumu skaitu.Lai tiktu nodrošināts, ka licences saņēmējs paziņojumus un kredītiestādes izziņu par 2015.gada otro ceturksni iesniegtu atbilstoši noteikumu projektā ietvertajiem grozījumiem, noteikumu projektā paredzēts, ka noteikumi stāsies spēkā 2015.gada 1.aprīlī.  |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija un Valsts ieņēmumu dienests. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izložu un azartspēļu uzraudzības inspekcija, Valsts ieņēmumu dienests un kapitālsabiedrības, kas organizē interaktīvās azartspēles. Latvijā šobrīd ir 6 šādi azartspēļu organizētāji. |
| 2. | Tiesiskā regulējuma ietekme uz tautsaimniecību un administratīvo slogu | Izložu un azartspēļu uzraudzības inspekcijai, Valsts ieņēmumu dienestam un kapitālsabiedrībām, kas organizē interaktīvās azartspēles, samazināsies administratīvais slogs, jo ar noteikumu projektu tiks pilnveidota šobrīd spēkā esošajos Ministru kabineta 2007.gada 13.februāra noteikumos Nr.105 „Kārtība, kādā interaktīvo azartspēļu un izložu organizētājs iesniedz paziņojumu par pārskata ceturksni” noteiktā paziņojumu iesniegšanas kārtība un tiks samazināts interaktīvo azartspēļu organizētājiem iesniedzamo paziņojumu skaits.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanai projekts publicēts Finanšu ministrijas mājaslapā interneta sadaļā Sabiedrības līdzdalība. |
| 2. | Sabiedrības līdzdalība projekta izstrādē | Projekts saskaņojams ar Latvijas Darba devēju konfederāciju. |
| 3. | Sabiedrības līdzdalības rezultāti | Latvijas Darba devēju konfederācija atbalsta projektu izstrādātajā redakcijā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija un Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III., IV. un V.sadaļa – projekts šīs jomas neskar.*

Finanšu ministrs J.Reirs

12.03.2015 11:25

933

Avotiņa, 67095515

e-pasts: Inga.Avotina@fm.gov.lv